 Sidoo kale,waxaan xoogga saaray si loo dardar geliyo hawlaha Wasaaradda Horrumarinta Beeraha, iyadoo la hirgelinayo qorshaha xukuumadda cusub ee Madaxweyne Muuse Biixi Hoggaaminayo, waxaan xidhiidh wada shaqayneed oo maanta midhadhalkiisu muuqdo oo aad markhaati ka tihiin la sameeyay dhammaan Hayaddaha xidhiidhka wadashaqayneed la leh Wasaaradda Horrumarinta Beeraha, kuwaas oo aanu samaynay qaabkii Iyo qorshihii ay Wasaaradda ula shaqayn lahaayeen, waxaana diyaarinay Hoolka shirarka ee aynu maanta fadhino oo si bilicsan loo qurxiyay, Isla markaana la qalabeeyay, waxaana uga mahad celinayaa Hayaddaha gacanta ka geystay ee doorka weyn ka qaatay hirgelintiisa iyo masuuliyiinta igu garab taagnaa, iyadoo todobaad kasta hoolkaa lagu qabto shirar uu xafiiskani hago oo ay ka qaybgalaan dhammaan Hayaddaha caalamiga ah iyo kuwa maxaliga ah ee wadashaqaynta la leh wasaaradda. 